ועדת הכספים, כנסת 18, פרוטוקול מספר 27, 2009-05-12 10:30

משה גפני: שלום לכולם, אני מתכבד לפתוח את ישיבת הוועדה.

משה גפני: לפני שאני פותח את הישיבה אני מבקש שיירשם פרוטוקול על דעת יו"ר ועדת העבודה, הרווחה והבריאות חיים כ"ץ ואני - נדב שחר כאן?

משה גפני: כן.

משה גפני: מנכ"ל מפעלי ים המלח?

משה גפני: – טרם הגיע.

משה גפני: לפני שאנחנו מתחילים את הישיבה אני פונה אל נציג מפעלי ים המלח, דני חן – אתם אמרתם לי בשיחה שאתם מסכימים לבוררות, שיהיה בורר שיקבע את מחיר האשלג.

דני חן: בהחלט.

משה גפני: נדב שחר, חיפה כימיקלים, אתה מסכים לבורר?

נדב שחר: הסכמנו לבוררות כשאמרנו  שימנו שופט בית משפט עליון שיקבע מה מחיר הפיקוח שמונופול בישראל יכול לקחת - -וביקשנו מים המלח שכדי להחזיר עובדים מיד לעבודה נשלם בינתיים את מחיר הפיתוח האחרון שהיה, כשהוא מוצמד, שזה יהיה על חשבון, לא במקום, ואחרי שהבורר יפסוק, אם יפסוק שאנחנו צריכים לשלם יותר – נשלם יותר, ואם הוא יפסוק שאנחנו צריכים לקבל חזרה כסף - נקבל חזרה.

נדב שחר: לכן אמרנו שעל מנת להחזיר את העובדים מיד צריך לקחת את המחיר האחרון המפוקח שהוא צמוד, שיהיה על חשבון, לא במקום.

נדב שחר: אחרי שהבוררות תיגמר – אמרו שאפשר לגמור את זה תוך שלושה חודשים - במידה והבורר יגיד שאנחנו צריכים לשלם יותר – נשלם יותר, ובמידה שהבורר יגיד שמגיע לנו כסף – נקבל.

משה גפני: ואתה מסכים לזה?

דני חן: אני רק חושב שהתנאים של הבוררות – נשב ביננו ונסכם אותם.

משה גפני: והעובדים יחזרו לעבודה מייד?

קריאות: כן.

משה גפני: אתם רוצים שניכנס לחדר יחד עם יושב ראש ועדת העבודה, הרווחה והבריאות ונסכם את התנאים האלה?

קריאות: זה הכי טוב.

משה גפני: אתם מסכימים?

משה גפני: או.קיי.

משה גפני: אני עושה הפסקה בישיבה.

משה גפני: היכנסו אלי לחדר.

משה גפני: אני אחדש את הישיבה בשעה 11:00.

חיים אורון: גועל נפש.

חיים אורון: אני רוצה להגיד משהו.

חיים אורון: כל ההצגה פה- תפסו 800 עובדים כבני ערובה, ואותנו בתוך הסיפור.

חיים אורון: שניהם מרוויחים ולקחו את העובדים כבני ערובה.

חיים אורון: (הישיבה הופסקה בשעה 10:40 והתחדשה בשעה 11:10)

משה גפני: אני מחדש את הישיבה המשותפת של ועדת הכספים וועדת העבודה, הרווחה והבריאות.

משה גפני: על סדר היום – נושא סכסוך העבודה, המשבר בחברת חיפה כימיקלים בע"מ מול מפעלי ים המלח.

משה גפני: ביקשתי מאנשי החברות והמנכ"לים שלהם להיכנס אלי כדי לסיים את הסכסוך, אני לא רוצה שהעובדים ייפגעו, שלא יקרה שכתוצאה מהפרטה ומחיר האשלג מפעלים לא יעבדו וייפגעו העובדים.

משה גפני: ביקשנו להגיע לסיכום על מנת שהעובדים יחזרו לעבודה ושלא יהיה מצב של מאבק בין העובדים שהוא ממש לא נכון, הוא לא קשור בכלל לעניין הזה.

משה גפני: הגענו לסיכום, ואני מבקש מיושב ראש ועדת העבודה, הרווחה והבריאות להקריא את הסיכום שהגענו אליו , ונצביע עליו כהחלטת ועדה.

חיים כץ: אני קורא: "הנדון: סיכום דיון בין מנכ"ל חברת חיפה כימיקלים בע"מ, מר נדב שחר, לבין מנכ"ל מפעלי ים המלח בע"מ, מר דני חן, 12.5.09.

חיים כץ: הצדדים מסכימים לפנות לבוררות לצורך קביעת נוסחת מחיר האשלג שיימכר לחיפה כימיקלים ממפעלי ים המלח.

חיים כץ: הבוררות תהיה בראשות שופט בית משפט עליון בדימוס או נשיא בית משפט מחוזי בדימוס.

חיים כץ: בבוררות כל צד יוכל להעלות כל טענה בעשר לקביעת נוסחת המחיר בפני הבורר.

חיים כץ: עובדי חיפה כימיקלים יחזרו לעבודה לאלתר.

חיים כץ: עד להכרעת הבורר המחיר לטון אשלג יהיה המחיר האחרון ששולם על ידי חיפה כימיקלים אך לא יותר  מ- 300 דולר לטון.

חיים כץ: מחיר זה לא ישמש אינדיקציה לקביעת הנוסחה על ידי הבורר.

חיים כץ: הנוסחה שתיקבע על ידי הבורר תקפה ל – 10 שנים מגמר הבוררות.

חיים כץ: הבורר יסיים את עבודתו תוך 6 חודשים מיום המינוי".

משה גפני: אני מבקש לקיים על זה הצבעה כהחלטת ועדה.

מירי רגב: אני רוצה להגיד מילה: ההחלטה היא מצוינת, הסיכום מצוין, אך אי אפשר שגופים גדולים, מסחריים –ישתמשו בעובדים - -

משה גפני: מי בעד?

משה גפני: מי נגד?

משה גפני: רוב בעד.

משה גפני: הצעת ההחלטה התקבלה ברוב קולות.

משה גפני: אני מודה לכם.

משה גפני: הישיבה נעולה.